Diari Oficial de la Generalitat Valenciana


Sumari del DOGV 1870, del 25-09-1992 (1992/825949)

DECRET 158/1992, de 14 de setembre, del Govern Valencià, pel qual declara l'Àrea de Rehabilitació Urbana de la Ciutat Vella de València.
----------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/d/1992/09/14/158**

### Versions

 01/03/1997 - Actualitat  Text inicial: 26/09/1992 - 28/02/1997 

### Dades del document

Número de DOGV
:   1870

Data del DOGV
:   25-09-1992

Secció del DOGV
:   DISPOSICIONS GENERALS

Número del document
:   1992/825949


Data del document
:   14-09-1992

Organisme emissor
:   Conselleria d'Obres Públiques,Urbanisme i Transports

Tipus de document
:   Decret

Anàlisi jurídica

![](assets/imgs/icones/ico_informacio.svg)

Els textos consolidats de les normes són de caràcter informatiu i no tenen valor jurídic.

TEXT CONSOLIDAT

**Última revisió 01.03.1997**

**Decret 158/1992, de 14 de setembre, del Govern Valencià, pel qual declara l'Àrea de Rehabilitació Urbana de la Ciutat Vella de València.**

**[(DOCV núm. 1870 de 25.09.1992)](http://www.docv.gva.es/datos/1992/09/25/pdf/1992_825949.pdf) Ref. 2250/1992**

Les peculiaritats del centre històric de la ciutat de València, per la dimensió i l’estat actual, fan necessària la intervenció de la Generalitat Valenciana, mitjançant un projecte de rehabilitació integral que en permeta i possibilite la regeneració i revitalització.

Amb aquesta finalitat, la Generalitat Valenciana elaborà el document anomenat Pla de Rehabilitació Integral de València (RIVA), els plantejaments i criteris del qual fonamentaren el conveni subscrit entre aquesta administració i l'Ajuntament de València. En aquest es defineixen els objectius prioritaris de la intervenció en l’àmbit del centre històric de la ciutat, i s'estableixen actuacions directes de construcció i rehabilitació d'habitatges i edificis, la intervenció en l'adequació i reurbanització dels espais públics, i la restauració del patrimoni monumental. Tot això mitjans actuacions indirectes a través d'un sistema d'ajudes i subvencions als agents públics i privats que intervinguen en el procés de rehabilitació, en el mateix àmbit espacial que ara es declara Àrea de Rehabilitació Urbana de la Ciutat Vella.

En el conveni esmentat, la Generalitat Valenciana assumeix el compromís d'habilitar i establir, a càrrec seu, un sistema d'ajudes i incentius que consisteix bàsicament en subvencions per a la rehabilitació i la construcció d'habitatges i edificis, i també la rehabilitació i la implantació d'equipaments de caràcter social, cultural i educatiu. Aquest compromís, el compleix aquesta norma, que completa les línies de finançament establertes pel Reial Decret 1932/1991, de 20 de desembre, sobre mesures de finançament d'actuacions protegibles en matèria d'habitatge del Pla 1992-1995, i millora considerablement les ja fixades pel Decret 55/1992, de 30 de març, del Govern Valencià, que estableix ajudes econòmiques directes per al finançament d'actuacions protegibles en matèria d'habitatge del Pla 1092-1995, l'aplicació del qual es limita exclusivament a l’àmbit territorial d'aquell conveni.

La declaració d'àrea de rehabilitació urbana delimita l’espai urbà a què sostén l'aplicació, sobre el qual estableix un règim d'intervenció que integra, altrapassant-lo, l’objecte i els efectes jurídico-materials de les àrees de rehabilitació integrada previstes pel Reial Decret 2329/1983, de 28 de juliol, sobre protecció a la rehabilitació del patrimoni residencial i urbà, i fa que concorde amb les previsions de l'article 291 del Reial Decret Legislatiu 1/1992, de 26 de juny, text refós de la Llei sobre el Règim del Sòl i Ordenació Urbana.

S'hi regula un sistema d'ajudes amb tres línies bàsiques: ajudes a la nova construcció d'habitatges, a la rehabilitació d'edificis i habitatges, i a la rehabilitació i implantació d'equipaments. Es consideren protegibles les actuacions ja previstes com a tals en el Reial Decret 1932/1991 i el Decret 55/1992, ja esmentats, i s'intensifiquen les ajudes previstes per a la nova construcció d'habitatges de protecció oficial i de preu taxat, tant per als adquirents com per als promotors.

De manera especial, es preveu el sistema d'ajudes a la rehabilitació, amb què s'intensifiquen les que estableix el Decret 55/1992 per als promotors usuaris, i es creen línies d'ajuda específica per a l'adquisició i rehabilitació immediata d'habitatges i per a la promoció de la rehabilitació d'edificis destinats a habitatges, siguen aquests de protecció oficial o de preu taxat, i es compatibilitzen les subvencions tant per als adquirents com per als promotors, atenent al caràcter específic de l'activitat rehabilitadora.

Així mateix, mereixen una atenció especial les actuacions de rehabilitació d'edificis ,ja cedits o per a la seua cessió en arrendament, i s'arbitren mesures tendents a pal•liar els efectes negatius, produïts en les condicions arquitectòniques dels immobles, per situacions derivades de relacions d'arrendament establertes d'acord amb la Llei d'arrendaments Urbans de 1964.

Finalment, es preveu un sistema d'ajudes per a l'adquisició, la rehabilitació, i fins i tot la nova construcció, d'edificis destinats a equipament social, cultural o educatiu, les quals dependran del caràcter de l'entitat que ho promoga, amb intenció de guany o sense.

Les competències exclusives en matèria d'habitatge i urbanisme, que atribueix a la Generalitat Valenciana l'article 31.9 de l’Estatut d’autonomia, permeten adoptar les determinacions contingudes en aquesta norma, en l’elaboració de la qual s'ha donat audiència a la Fedemció d’associacions de Veïns de l’Horta, a les associacions de veïns del Carme i Velluters, a l'Associació per a la Recuperació del Centre Històric de València (Archival), a l'Associació de Comerciants de Ciutat Vella, a la Unió de Consumidors, a l'Associació Valenciana d'Empresaris de la Construcció, a la Federació Valenciana de la Construcció, a l'Associació de Promotors i Constructors de València i a la Unió Gremial Valenciana.

Per tot això, a proposta conjunta del Conseller d'Obres Públiques, Urbanisme i Transports i del Conseller de Cultura, Educació i Ciència, i amb deliberació prèvia del Govern Valencià, en la reunió del dia 14 de setembre de 1992,

DECRETE

CAPITOL I

Secció I. Del 'Àrea de Rehabilitació Urbana de la Ciutat Vella de València

**Article primer. Declaració**

Es declara Àrea de Rehabilitació Urbana de la Ciutat Vella de València l’espai urbà que compren la Ciutat Vella o centre històric de la ciutat de València, i que integra els barris del Carme, Velluters, la Seu Xerea, Universitat-Sant Francese i el Mercat, per les seues especials i homogènies característiques històriques, artístiques, culturals, ambientals i socials.,

**Article segon. Contingut de la declaració**

La declaració d'Arca de Rehabilitació Urbana de la Ciutat Vella de València comporta la inclusió de l’espai urbà delimitat en un programa que tendeix a la seua rehabilitació integral, mitjançat l'actuació coordinada de les administracions públiques i el foment de la iniciativa privada, amb el contingut i els efectes següents:

1. L'àrea tindrà el caràcter d'àrea de rehabilitació integrada, prevista en el Reial Decret 2329/1983, de 28 de juliol, sobre protecció de la rehabilitació del patrimoni residencial i urbà.

Entre altres efectes, s'aplicarà en el seu àmbit el que disposa l'article 291 del Reial Decret Legislatiu 1/1992, de 26 de juny, que aprova el text refós de la Llei sobre el Règim del Sòl i Ordenació Urbana, respecte als drets de tempteig i retracte.

2. S'estableix un règim específic d'ajudes a les actuacions protegibles contingudes en aquest decret.

La Generalitat Valenciana, a càrrec dels pressuposts de la Conselleria d'Obres Públiques, Urbanisme i Transports, i a través d'aquesta, concedirà subvencions per a les actuacions protegibles regulades en aquest decret, dins de les disponibilitats pressupostàries que per a cada exercici s'establesquen, en la forma, amb la quantia i amb les condicions que s'hi determinen.

3. Sense menyscapte de les ajudes específiques esmentades en el número anterior, s'aplicarà en el seu àmbit territorial, amb caràcter general, el règim contingut en el Reial Decret 1932/1991, de 20 de desembre, sobre mesures de finançament d'actuacions protegibles en matèria d'habitatge del Pla 1992-1995.

El Decret 55/1992, de 30 de març, del Govern Valencià, que estableix ajudes econòmiques directes per al finançament d'actuacions protegibles en matèria d'habitatge de l'esmentat pla, sols s'aplicarà als immobles inclosos en el catàleg previst en la disposició ADDICIONAL primera, sense menyscapte de les remissions concretes al seu contingut que en aquest decret es contenen, amb les especialitats que igualment s'hi estableixen.

4. Les actuacions públiques derivades de l’execució. de determinacions legals o contingudes en plans d'ordenació i projectes aprovats per les administracions competents, que tinguen com a objecte aquesta rehabilitació, segons impliquen la privació singular de la propietat privada o de drets o interessos patrimonials legítims, gaudiran, en l’àmbit de l’àrea de rehabilitació urbana delimitada, del règim d'urgència als efectes que preveu la Llei d'Expropiació Forçosa.

Secció II ****[1]****

**Article tercer.**

**Article quart.**

**Article cinquè.**

**Article sisè.**

CAPITOL II ****[2]****

Secció I

**Article setè.**

**Article vuitè.**

**Article novè.**

**Article deu.**

**Article onze.**

Secció II

**Article dotze.**

CAPITOL III ****[3]****

Secció I

**Article tretze.**

**Article catorze.**

**Article quinze.**

Secció II

**Article setze.**

**Article disset.**

Secció III

**Article divuit.**

**Article dinou.**

Secció IV

**Article vint.**

**Article vint-i-un.**

**Article vint-i-dos.**

Sección V

**Article vint-i-tres.**

**Article vint-i-quatre.**

**Article vint-i-cinc.**

Secció VI

**Article vint-i-sis.**

**Article vint-i-set. Quantia de les ajudes**

Secció VII

**Article vint-i-vuit.**

CAPITOL IV. Sistema de gestió

**Article vint-i-nou. Oficina de Rehabilitació Integral de València (RIVA) Ciutat Vella**

A fi de centralitzar la tramitació de les ajudes que regula aquest decret, i també les destinades a la promoció del comerç i qualssevol altres que es puguen establir, i coordinar totes les iniciatives i intervencions sectorials que la Generalitat Valenciana puga adoptar en l’àmbit de la Ciutat Vella, es crea l’Oficina RIVA Ciutat Vella.

**Article trenta.** ****[4]****

**Article trenta-u. Funcions de l'Institut Valencià d'Habitatge, SA**

Les actuacions per a l'adquisició de sòl, la construcció i la rehabilitació d'edificis i habitatges, les intervencions en unitats d'actuació i la reurbanització i l'adequació d'espais públics, i d'altres similars que realitze la Generalitat Valenciana en l’Àrea de Rehabilitació Urbana de la Ciutat Vella, es duran a terme, preferentment,. a través de l'Institut Valencià d'Habitatge, SA.

Igualment aquest Institut assumirà la realització de tasques de gestió, col•laboració i suport material a l'actuació de l'Oficina RIVA Ciutat Vella, com a compreses en l'apartat c) de l'article 2, objecte social, del Decret 61/1987, de 11 de maig, del Govern Valencià, que acordà la constitució d'aquesta societat.

Les actuacions que realitzarà l'Institut Valencià d'Habitatge, SA, seran objecte del corresponent conveni d'encàrrec de gestió, i es consideraran incloses en el paràgraf f), de l'apartat C, de l'article 1 del Decret 35/1988, de 21 de març, de Govern Valencià, les que calguen per a la realització de les anteriorment esmentades de gestió, col•laboració i suport material a l'Oficina RIVA Ciutat Vella.

DISPOSICIONS ADDICIONALS

**Primera**

A fi de garantir una assignació adequada i eficaç dels recursos públics, i en atenció a les seues característiques d'antiguitat, ús, ubicació, situació respecte de l’ordenació i totes altres circumstàncies de caràcter urbanístic, mitjançant una ordre del Conseller d'Obres Públiques, Urbanisme i Transports, es podrà aprovar un catàleg d'edificis exclosos totalment o parcial de les ajudes que regula el present decret.

La inclusió de tot o de part d'un edifici en l’esmentat catàleg haurà de ser motivada, en relació amb la concurrència sobre aquest d'alguna o d'algunes de les circumstàncies assenyalades.

**Segona**

En allò que el present decret no preveja caldrà ajustar-se al que disposa el Decret 55/1992, de 30 de març, del Govern Valencià, i, amb caràcter supletori, a les normes contingudes en el Reial Decret 1932/1991, de 20 de desembre, i a les disposicions que hi concorden.

Les ajudes establertes en aquest últim Reial Decret seran compatibles amb les establertes en la present norma, Llevat dels casos en què expressament es dispose el contrari.

**Tercera**

Les ajudes en matèria de comerç previstes en aquest decret es consideren sense menyscapte de les establertes amb caràcter general o que en el futur puga establir la Conselleria d’Indústria, Comerç i Turisme, incloses aquelles que per a la rehabilitació del centre històric de València han estat regulades per aquesta conselleria.

DISPOSICIONS TRANSITORIES

**Primera**

Les subvencions regulades en aquest decret seran d'aplicació immediata a l’àmbit delimitat urbanísticament pels barris del Carme i Velluters, per tal com tenen un planejament especial aprovat amb caràcter definitiu.

Als restants barris que integren l’Àrea de Rehabilitació Urbana de la Ciutat. Vella sé'ls podrà aplicar el règim de subvencions regulat en els Reials decrets 1668/1991, de 15 de novembre, i 1932/1991, de 29 de desembre, i el Decret 55/1992, de 30 de mare, del Govern Valencià, mentre que no es produesca l'aprovació definitiva dels corresponents plans especials de protecció i/o reforma interior.

**Segona**

Les subvencions corresponents a actuacions protegibles que s'han de realitzar en l’àmbit de l’Àrea de Rehabilitació Urbana de la Ciutat Vella, que s'inscriguen en les regulades en aquest decret, amb l’excepció prevista en la disposició precedent, sol•licitades abans de la seua entrada en vigor i pendents de concessió en aquesta data, seran resoltes per la Gerència de l’oficina, i se satisfaran en la quantia corresponent a aquest decret.

Queden sense efecte en l’àmbit de l’Àrea de Rehabilitació Urbana de la Ciutat Vella, amb l’excepció establerta en la disposició transitòria primera, les subvencions establertes per a actuacions protegibles en matèria d'habitatge pel Decret 55/1992, de 30 de març,, del Govern Valencià, sense menyscapte de la seua aplicabilitat a les actuacions que s'han de realitzar en els immobles que foren expressament exclosos de les ajudes regulades en aquest decret, mitjançant la seua inclusió en el catàleg previst en la disposició ADDICIONAL primera.

Queden així mateix sense efecte les facultats en matèria de resolució de concessió de subvencions atribuïdes a la direcció del Servei Territorial de València de la Conselleria d'Obres Públiques, Urbanisme i Transports per la disposició ADDICIONAL quarta del Decret 55/1992, de 30 de març, del Govern Valencià; i les facultats en matèria d'informes previs i tramitació d'expedients relatius a intervenció arquitectònica, obres i instal•lacions sobre béns immobles protegibles previstos en els articles 11, 19 i 20 de la Llei 16/'1985, de 25 de juny, atribuïdes al Director Territorial de València de la Conselleria de Cultura, Educació i Ciència pel Decret 23/1989, de 27 de febrer, del Govern Valencià, i també la facultat continguda en el seu article 7. 'totes elles si afecten actuacions protegibles i intervencions incloses en l'àmbit territorial delimitat com a Àrea de Rehabilitació Urbana de la Ciutat Vella per aquest decret.

DISPOSICIONS FINALS

**Primera**

Faculte els consellers d'Obres Públiques, Urbanisme i Transports i de Cultura, Educació i Ciència perquè, en l'àmbit de les seues competències respectives, dicten totes les disposicions necessàries per al desplegament i l'execució d'aquest decret.

No obstant això, i mentre que no es dicten normes de desplegament i tramitació de les mesures específiques de finançament de les actuacions protegibles en matèria d'habitatge regulades en aquest decret, s'hi aplicarà el que disposa l'Ordre de 22 de maig de 1992 de la Conselleria d'Obres Públiques, Urbanisme i Transports.

**Segona**

Aquest decret entrarà en vigor l’endemà de la publicació en el Diari Oficial de la Generalitat Valenciana.

València, 14 de setembre de 1992.

El President de la Generalitat Valenciana,

JOAN LERMA I BLASCO

El Conseller d'Obres Públiques, Urbanisme i Transports,

EUGENIO BURRIEL DE ORUETA

El Conseller de Cultura, Educació i Ciència,

ANDREU LÓPEZ I BLASCO

---

****[1]****Secció II del Capítol I, derogada pel **[Decret 113/1996, de 5 de juny](http://www.docv.gva.es/index.php?id=26&sig=1137/1996&url_lista=%26CHK_TEXTO_LIBRE%3D1%26tipo_search%3Dlegislacion%26num_tipo%3D6%26TD%3DDecret%26SOLO_NUMERO_DISPOSICION%3D113%26ANYO_DISPOSICION%3D1996)**, del Govern Valencià, sobre actuacions protegibles en matèria d'habitatge (DOCV núm. 2770 de 14.06.1996) Ref. Base de dades 1137/1996.

****[2]****Capítol II derogat pel **[Decret 113/1996, de 5 de juny](http://www.docv.gva.es/index.php?id=26&sig=1137/1996&url_lista=%26CHK_TEXTO_LIBRE%3D1%26tipo_search%3Dlegislacion%26num_tipo%3D6%26TD%3DDecret%26SOLO_NUMERO_DISPOSICION%3D113%26ANYO_DISPOSICION%3D1996)**.

****[3]****Capítol III derogat pel **[Decret 113/1996, de 5 de juny](http://www.docv.gva.es/index.php?id=26&sig=1137/1996&url_lista=%26CHK_TEXTO_LIBRE%3D1%26tipo_search%3Dlegislacion%26num_tipo%3D6%26TD%3DDecret%26SOLO_NUMERO_DISPOSICION%3D113%26ANYO_DISPOSICION%3D1996)**.

****[4]****Artícle 30 derogat pel **[Decret 31/1997, de 26 de febrer](http://www.docv.gva.es/index.php?id=26&sig=0529/1997&url_lista=%26CHK_TEXTO_LIBRE%3D1%26tipo_search%3Dlegislacion%26num_tipo%3D6%26TD%3DDecret%26SOLO_NUMERO_DISPOSICION%3D31%26ANYO_DISPOSICION%3D1997)**, del Govern Valencià, pel qual s'aprova el Reglament Orgànic i Funcional de la Conselleria d'Obres Públiques, Urbanisme i Transports (DOCV núm. 2942 de 01.03.1997) Ref. Base de dades 0529/1997.


Còpia Permalink ELI